open-index/open-wikipedia-markdown huggingface dataset:
ארצות מאדים

[שמאל|ממוזער|250px|הטופוגרפיה של אזור [ערביה טרה כפי שניצפתה על ידי החללית מארס גלובל סרוויור.]]
**ארצות מאדים** הן אזורים על מאדים שלהם ניתן השם **טרה** (בלטינית: **Terra**), ברבים **טראה** (בלטינית: **Terrae**) והם שטחים סלעיים גדולים, שלעיתים קרובות השטחים הללו כוללים תעלות זרימה, מכתשים ו"שטחים כאוטיים". בניגוד לאזורי המישור הנקראים פלניטיה (בלטינית: Planitia; לדוגמה: אמזוניס פלניטיה) ובניגוד לאזורי ה"ימות" הנקראים מארה (בלטינית: Mare; לדוגמה: מארה אריתראיום).

## קישורים חיצוניים
* כל האתרים על מאדים - מאתר MIT
* אתר USGS - הסקר הגאולוגי של ארצות הברית ונאס"א

## הערות שוליים

קטגוריה:ארצות מאדים
מכה-גודזילה

**מכה-גודזילה** שלעיתים נקרא גם בטעות **מכנוזילה** (שיבוש של **מקא-גודז'ירה**, לפי המקור היפני: **メカゴジラ**). נבל-על בדיוני (בסדרות הייסי ומילניום הוא למעשה גיבור-על) המופיע בסדרת סרטי גודזילה. מכה-גודזילה הוא מקבילו המכני של גודזילה, נחשב לאויב שלו. הופיע לראשונה ב-21 במרץ 1974, בסרט "גודזילה נגד מכה-גודזילה" מבית היוצר של טוהו. בשנת 2021 הופיעה מכה-גודזילה בסרט גודזילה נגד קונג.

דמותו של מכה-גודזילה מדורגת במקום הרביעי ברשימת 10 מפלצות-הענק היפניות הגדולות ביותר בכל הזמנים, לפי אתר IGN.

## עיצוב
מראהו של מכה-גודזילה דומה לשל גודזילה, אך יש שינויים קטנים: יש לו כרבולת קטנה מעל ראשו המופנית קדימה, עיניו צהובות, גופו משוריין והוא מסוגל לעוף. שריונו של מכה-גודזילה עשוי ברזל, והוא מסוגל לפתור בעיות ולנתח טקטיקות.

## כוחות ויכולות
מכה-גודזילה, בדומה לגודזילה, מסוגל לירוק קרן אטומית מפיו, אך גם מסוגל לירוק קרני לייזר מעיניו, לעוף באמצעות רקטות המונעות ממנו, לירות טילים מאצבעותיו ובעל עוצמת נשיכה חזקה מאוד.

בנוסף הוא מסוגל ליצור שדה-אנרגיה סביבו על ידי סיבוב ראשו.

## הופעותיו בסרטים
### סדרת סרטי [[תקופת שווה|שווה]]
בסדרת סרטי שווה, מכה-גודזילה מופיע ככוח מכני הרסני של חייזרים הבאים מפלנטה בשם ״החור השחור ה-3״, שם מתכנתים אותו להרוג כל מפלצת-ענק שנמצאת על כדור הארץ, ולאחר מכן להכחיד את כל בני-האדם. בהתחלה הוא פוצע אנושות את אנגירוס, אך הוא מושמד על ידי גודזילה וקינג-סיסאר.
* **גודזילה נגד מכה-גודזילה (1974)**
* **האימה של מכה-גודזילה (1975)**

### סדרת סרטי [[תקופת הייסי|הייסי]]
בסדרת סרטי הייסי, הטכנולוגיה של מכה-גודזילה למעשה מבוססת על מכה-גידורה: מקבילו הקיברנטי של קינג גידורה. שם בני האדם מתכנתים אותו להרוג אחת ולתמיד את גודזילה ורודאן, אך הוא נכשל.
* **גודזילה נגד מכה-גודזילה 2 (1993)**

### סדרת סרטי מילניום
בסדרת סרטי מילניום, מכה-גודזילה הוא למעשה השלד של הפרט הראשון של גודזילה, אשר מת על ידי משמיד-החמצן ב-1954. ה-DNA של הפרט הראשון מוחדר לתכנות של מכה-גודזילה, ועקב כך נוצרים אצלו מספר בעיות טכניות.
* **גודזילה נגד מכה-גודזילה 3 (2002)**
* **גודזילה: טוקיו אס.או.אס (2003)**

### בסרטי לג'נדרי
* **[[גודזילה נגד קונג]]** (2021)

### בסרטים/סדרות אחרות
* **[[שחקן מספר אחת (סרט)|שחקן מספר אחת]]**: בסרט זה, מכה-גודזילה הוא כלי של נולאן סורנטו, אך הוא בסוף נמס בלבה.
* **[[סאות' פארק]]**: בפרקים הראשונים של הסדרה, ברברה סטרייסנד הופכת למעין גרסה קומית של מכה-גודזילה.
* ב-2024 יצא סקין של מכה גודזילה למשחק המצליח בראול סטארס, בתור הדמות ניטה, כחלק שיתוף פעולה של בראול סטארס עם גודזילה.

## קישורים חיצוניים
*

## הערות שוליים

קטגוריה:גודזילה: דמויות
עננה (חברה)

**עננה** היא חברה המייצגת אמנים בתחום המוזיקה, והיא מו"ל המוזיקה הגדול בישראל.

החברה הוקמה על ידי יניב דוידסון ב-1998. בין היתר יצגה החברה לאורך השנים את טיפקס, פישי הגדול, מירי מסיקה, מיקי גבריאלוב, שמעון בוסקילה, קובי אשרת, איה כורם, טונה, הדג נחש ומרסדס בנד.

ב-2009 מכרה תרצה אריאל, אלמנתו של מאיר אריאל לחברה 50% מזכויות היוצרים על יצירותיו תמורת כחצי מיליון שקל.

בשנת 2010 יצאה איה כורם למאבק משפטי נגד חברת התקליטים "עננה" במטרה להשתחרר מחוזה למשך 18 שנה עליו הייתה חתומה החל מ-2005. בשנת 2013 דחה בית המשפט המחוזי את תביעת כורם. בדיון הערעור שהתקיים באוקטובר 2014 הפנה בית המשפט העליון את הצדדים לגישור ולסיים את ההתקשרות עם חברת התקליטים תוך 90 יום ובינואר 2015 תם הליך הגישור בין הצדדים כך שכורם שוחררה ממחויבותה לחוזה מעתה והלאה. בעקבות מאבקה האישי יזמה כורם, בשיתוף חברי הכנסת דב חנין ועמרם מצנע, הצעת חוק שתגביל חוזים בתעשיית המוזיקה לפרק זמן של שבע שנים. החוק זכה לכינוי "חוק איה כורם".

ב-2010 צמצמה עננה את פעילותה וחלק מהאמנים שהיו חתומים לה השתחררו מהחוזה. באותה שנה תבעה החברה 150 מיליון שקל מחברות הסלולר סלקום, פרטנר ופלאפון תקשורת בשל הפרה לטענתה של זכויות יוצרים בשל שימוש החברות בשנים 2006–2009 ברינגטונים ובמוזיקה של אמנים המיוצגים על ידי החברה. בסוף 2017 הגיעו החברות להסכם פשרה שבו שילמו לחברה 15 מיליון שקל.

ב-2016 הפסיקה מירי מסיקה להיות מיוצגת על ידי עננה. בסוף אותה שנה תבעו מיקי גבריאלוב וקובי אשרת את החברה בטענה לייצוג כושל. באוקטובר 2018 הודיע גבריאלוב על כוונתו לסיים את הסכם הניהול עם החברה. מנגד תבעה עננה את גבריאלוב בטענה להפרת הסכם.

ב-2019, לאחר סכסוך עבודה, הפסיק טונה להיות מיוצג על ידי עננה. לאחר ששני אלבומיו הקודמים הופקו בחברה, אלבומו השלישי "ועכשיו לחלק האינטרגלקטי" הופק על ידי חברת התקליטים ועד הוייב. לאחר שהפסיק להיות מיוצג, הוא הוציא את שיר בשם "לאן שאפנה מבטי" שבו הוא מדבר על הסכסוך בהרחבה. במהלך אותו השיר הוא חושף ששיר אחר שלו בשם בסיבוב, נכתב בעצם על הדרך שבה יניב דוידסון ניצל אותו לכאורה.

## קישורים חיצוניים

## הערות שוליים

קטגוריה:חברות תקליטים ישראליות
רעות יהודאי

**רעות יהודאי** (נולדה ב-6 ביוני 1979) היא זמרת-יוצרת ישראלית.

## ביוגרפיה
רעות יהודאי גדלה במושב שדה משה. למדה בבית ספר למוסיקה רימון.

ב-2006 שיתפה פעולה עם הרכב הדאנס האלקטרוני Tanto Project (ארז קינן, גיל פוקס וגל ברמי) בהקלטת הסינגל Perfect Color. השיר נכלל בהמשך באלבומם Perfect Colors שיצא ב-2010, ובו השתתפה גם במספר שירים נוספים.

בשנת 2007 ביצעה את השיר "דבש" בדואט עם ארי גורלי. השיר שנכלל באלבום של גורלי, זכה להצלחה רבה ונבחר כשיר השנה של גלגלצ לשנת תשס"ח (2008).

בשנת 2009 הוציאה את אלבומה הראשון "המהירות משתנה". ארי גורלי היה היועץ האמנותי של האלבום שהופק מוזיקלית על ידי יאיא כהן אהרונוב.

בשנת 2013 יצא אלבומה השני באנגלית, "Fire Under Water" שכלל שירים באנגלית".

בשנת 2014 השתתפה בשלב האודישנים בעונה השלישית של דה וויס. היא ביצעה את השיר "דבש", אך לא הצליחה להעפיל לתוכנית.

בשנת 2015 הקליטה שיר במסגרת האלבום שהופק על ידי המיזם ילדי בית העץ. לקחה חלק בפרויקט "הלובי של קובי" יחד עם המחבר והפזמונאי קובי לוריא.

ב-2017 חזרה לשתף פעולה עם Tanto Project והוציאה יחד איתם סינגל בשם Gotta Love Me.

יהודאי ניהלה מוזיקלית את הפרויקט "עולים לאוויר" בהנחיית יואב קוטנר בשיתוף גלי צה"ל.

יהודאי בעלת אולפן הקלטות ביתי ומשמשת כמעבדת מוזיקלית. היא מלמדת הפקה מוזיקלית בבית הספר רימון ומופיעה במסגרת ההרכב "ארבעתנו". היא שיתפה פעולה עם דוד ד'אור, ארקדי דוכין, ומיקי גבריאלוב, ומשמשת כזמרת ליווי בהופעותיה של הזמרת גליקריה

## דיסקוגרפיה

### אלבומים

* מהירות משתנה (2009)
* Fire Under Water (2010)

## קישורים חיצוניים
* 

* 

## הערות שוליים

קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1985
קטגוריה:ישראלים שנולדו ב-1985
דירוג הרים HC (אופני כביש)

[שמאל|ממוזער|300px|פרופיל קטע 19 בטור דה פראנס 2011, בו שני טיפוסים מקטגוריית HC, [מעבר גאליבייה|קול דו גליבייה ואלפ ד'ואז]]
[שמאל|ממוזער|250px|תוואי הכביש ב[מעבר גאליבייה|קול דו גליבייה, השני בשכיחותו בטור אחרי קול דה טורמאלה, עם כיתוב שמם של האחים שלק (אנדי ניצח את הטור ב-2010 וסיים שני ב-2009 וב-2011)]]
**דירוג הרים HC** (בצרפתית: **Hors catégorie**, מילולית: "מעבר לדירוג") הוא מונח צרפתי בשימוש בתחרויות אופניים לתיאור דרגת טיפוס (קושי) הקשה ביותר (אחרי דירוגים 1–4, כאשר 4 הקל ביותר ו-1 הקשה ביותר מבין הטיפוסים המדורגים). 

## אופן קביעת הדירוג
דירוג קושי נקבע לרוב לפי שיפוע המסלול ואורכו, אך יכול להיות מושפע גם ממיקומו בקטע, כך שלמשל טיפוס בדרגה 1 יכול להיהפך ל-HC אם הוא גם סיום הקטע. חשיבות הדירוג היא לתחרות "מלך ההר" (אחד מקטוגוריות המובילים המקובלות, בנוסף למנצח בדירוג הכללי, המוביל הצעיר וה"ספרינטר"), כשכמות הנקודות המחולקת גבוהה משמעותית בדרגת HC. בטור דה פראנס (בין השנים 2012-2016) דורגו העליות באורך ממוצע של 16.1 קילומטרים ושיפוע ממוצע של 7.4% כטיפוסי HC, עם כ-7 טיפוסי HC בכל טור.

## היסטוריה
בשנותיו הראשונות של הטור דה פראנס הייתה רק קטגורית טיפוס אחת, כאשר הנקודות של תחרות "מלך ההר" חולקו לעשרת הרוכבים הראשונים שחצו את הפסגה, החל מ-10 נקודות לרוכב הראשון, 9 לשני ועד נקודה אחת לרוכב העשירי. בטור הראשון שלאחר מלחמת העולם השנייה ב-1947 (אחרי הפסקת התחרות מ-1939) פוצלה התחרות לשתי קטגוריות, דירוג 1 ודירוג 2, כשדרגה 1 העניקה נקודות באופן זהה לטורים שלפני פרוץ המלחמה, בעוד קטגוריה 2 העניקה רק 5 נקודות לרוכב הראשון.

לאור הצלחת החלוקה, נוספה קטגוריה שלישית בטור ב-1949, שהעניקה 3 נקודות לרוכב הראשון, בפסגות נמוכות ופשוטות יותר לטיפוס באופן יחסי. ב-1962 נוספה הקטגוריה הרביעית, וחלוקת הנקודות השתנתה: 15 נקודות הוענקו לרוכב הראשון בקטגוריה הראשונה, 10 נקודות לקטגוריה השנייה, 5 נקודות לקטגוריה השלישית ו-3 נקודות לקטגוריה הרביעית. בין השנים 1962-1978 נשארו ארבע הקטגוריות עם שינויים קלים בלבד בחלוקת הנקודות.

ב-1979 הוחלט להוסיף קטגוריה נוספת, אך הפעם לא "קטגוריה 5" כי אם "קטגוריה בלתי מדורגת" (HC).

### פסגות מפורסמות שדורגו בדירוג HC לפחות פעם אחת בטור דה פראנס הם (בין היתר)
* אלפ ד'ואז
* מעבר גאליבייה
* מעבר טורמאלה
* מון ונטו
* מעבר איסראן
* אוטקם
* ואל טורנס
* מעבר סן ברנאר הגדול

## ראו גם
* טור דה פראנס

## הערות שוליים

קטגוריה:מונחים בספורט
קטגוריה:מרוצי אופניים
קטגוריה:טור דה פראנס
אלכסנדר ריאזנצב

**אלכסנדר אלכסנדרוביץ' ריאזנצב** (ברוסית: ** Александр Александрович Рязанцев**; נולד ב-5 בספטמבר 1986) הוא כדורגלן עבר רוסי, ששיחק כקשר התקפי.

## קריירה
### קריירת מועדונים
ריאזנצב הוא בוגר בית הספר לכדורגל של טורפדו מטאלורג. הוא עלה לקבוצה הבוגרת ב-16 באוקטובר 2004 והופיע בהופעת בכורה במשחק נגד לוקומוטיב מוסקבה.

בתחילת 2006 עבר לרובין קאזאן ובמדי הקבוצה הטטארית עלה לראשונה ב-19 במרץ 2006 במשחק נגד רוסטוב. במהלך העונה הופיע 15 פעמים במדי הקבוצה, 8 מהם בהרכב הפותח. את שער הבכורה הבקיע ב-2007 בדקה ה-11, כשהבקיע נגד קבוצתו הקודמת מוסקבה. במהלך העונה הוא הבקיע 6 שערים ב-19 הופעות וגם הופיע במדי רובין במשחק גביע אינטרטוטו נגד ראפיד וינה, שגם נגדה הבקיע. אף על פי שבתחילת עונת 2007/2008 רובין מכרה שחקנים רבים, ריאזנצב נשאר, הוא הופיע ב-22 משחקים והיה שחקן מפתח בקבוצה וזכור במיוחד בהבקעת שער הבכורה של רובין בליגת האלופות, כשהבקיע ב-30 באוקטובר 2009 נגד ברצלונה כבר בדקה השנייה למשחק, שהסתיים באופן סנסציוני בהפסד ברצלונה 1–2. בדצמבר 2009 האריך את חוזהו עד 2013.

ב-18 ביולי 2013 הוא קיבל כרטיס אדום בשל משחק אלים והורחק לשלושה משחקים. בספטמבר אותה שנה הודיע להנהלת הקבוצה על כוונתו לא לחדש את החוזה. במדי רובין זכה בשתי אליפויות לאומיות ובשני גביעים לאומיים.

בינואר 2014 חתם בזניט סנקט פטרבורג לחוזה עד 2018. הוא הופיע במדי זניט לראשונה במשחק נגד טום טומסק ב-9 במרץ 2014 ושיחק 74 דקות. את שער הבכורה לזכות זניט הבקיע לראשונה ב-8 בנובמבר אותה שנה כשהבקיע לטרק גרוזני. הוא גם הבקיע שער במשחק רבע גמר הליגה האירופית נגד סביליה. למרות הרושם הראשוני הטוב בעונת הבכורה רמת המשחק שלו התדרדרה ובפברואר 2016 הוחלט להשאילו לאורל.

בקיץ 2017 הושאל לאמקאר פרם במדיה הבקיע שלושה שערים ב-19 הופעות ולאחר סיום עונת 2017/2018 עזב את זניט ועבר בספטמבר 2018 לשחק בחימקי מוסקבה מהליגה הלאומית.

ביוני 2019 חתם למשך עונה אחת בטורפדו מוסקבה, שאך זה הבטיחה מקום בליגה הלאומית. ביוני 2020 האריך את חוזהו בקבוצה לשתי עונות נוספות. בתום עונת 2022/2023 פרש.

### קריירה בנבחרת
הוא זומן לראשונה לסגל נבחרת רוסיה בנובמבר 2010 אבל הופיע לראשונה במדי הנבחרת הלאומית רק ביוני 2011 במשחק ידידות נגד נבחרת קמרון בכדורגל והוחלף בדקה ה-55. הוא לא הבריק במדי הנבחרת והבקיע שער אחד בלבד ב-5 הופעות.

## תארים
;רובין קאזאן
* אליפות רוסיה: 2008, 2009
* הגביע הרוסי בכדורגל: 2011/2012
* הסופר קאפ הרוסי: 2010, 2012

;זניט סנקט פטרבורג
* אליפות רוסיה: 2014/2015
* הסופר קאפ הרוסי: 2015, 2016

;טורפדו מוסקבה 
* אליפות רוסיה: 2021/2022
## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:סנקט פטרבורג: כדורגלנים
קטגוריה:כדורגלני טורפדו מוסקבה
קטגוריה:כדורגלני זניט סנקט פטרבורג
קטגוריה:כדורגלני רובין קאזאן
קטגוריה:כדורגלני חימקי
קטגוריה:כדורגלני נבחרת רוסיה
קטגוריה:רוסים שנולדו ב-1986
אוטקם

שמאל|ממוזער|250 פיקסלים|מסלול הסקי
**אוטקם** (בצרפתית: **Hautacam**) הוא אתר סקי בהרי הפירנאים הצרפתיים, רכס רכס הרים המפריד את חצי האי האיברי מאירופה ומהווה גבול בין ספרד לצרפת, כ-200 קילומטרים מדרום-מערב לטולוז בחבל מידי-פירנה. בענף אופני הכביש, הטיפוס לאוטקם נחשב מהטיפוסים הקשים ביותר, ולכן רוכבי תחרות הטור דה פראנס מטפסים לפסגתו מפעם לפעם (נכון ל-2025, טיפסו על ההר 7 פעמים, בפעם האחרונה ב-2025).

## מרוצי אופני כביש
### תיאור הטיפוס
קטע הטיפוס מתחיל בעירייה הקטנה ארז'לס גזוסט (Argelès-Gazost) בת כ-3,000 התושבים שלמרגלות רכס ההפירנאים (ברום של 465 מטרים), כשמשם עולה דרך באורך כ-17.3 קילומטרים עד לכ-1,635 מטרים מעל גובה פני הים. הטיפוס המצטבר הוא כ-1,200 מטרים עם שיפוע ממוצע של 6.8% (שיפוע מקסימלי של 10%). בטור דה פראנס ב-2008 ו-2014 טיפסו רוכבי הטור דה פראנס עד לרום מרבי של 1,520 מטרים, ובשנים שלפני עד לגובה של 1,560 מטרים. הסיבה לכך היא שהטור דה פראנס מתחיל את הטיפוס בארוס ארבוקס (Ayros-Arbouix), ממנה יוצאת דרך באורך 13.6 קילומטרים עם שיפוע ממוצע של 7.8%.

### בטור דה פראנס
[שמאל|ממוזער|250 פיקסלים|הרוכב ה[דנמרק|דני ביארן ריס (בחולצה הצהובה). מאחוריו, מיגל אינדוראין, רישאר ויראנק (בחולצה המנוקדת) ויאן אולריך, ב-16 ביולי 1996]]
ב-1994 טיפס הטור דה פראנס לראשונה על ההר בקטע ה-11 שהסתיים על האוטקם, וניצח בו הרוכב הצרפתי לוק לבאן (Luc Leblanc) לאחר 6:58:04 שעות רכיבה. מאז 1994 הטור טיפס את האוטקם פעמים נוספות,  ב-2014 בסיומו של קטע 18, אותו ניצח הרוכב האיטלקי וינצ'נצו ניבאלי מקבוצת אסטנה, שגם זכה בטור באותה שנה (זוכה הוואלטה אספניה והג'ירו ד'איטליה במהלך קריירת הרכיבה).

בטיפוס על אוטקם בקטע ה-10 של הטור בשנת 2000 זכה בחולצה הצהובה (מוביל המירוץ הכללי) הרוכב האמריקאי לאנס ארמסטרונג, אותה המשיך להחזיק עד הסיום בפריז (תואר שנשלל ממנו ב-2012 עקש שימוש בסמים וסימום שיטתי של חברי קבוצתו). את הקטע, שנערך בתנאי מזג אוויר קשים, רכב אמסטרונג לבדו בחצי השעה האחרונה של המירוץ עד לפסגה, כשהוא מותיר את יריבו העיקרי יאן אולריך, לשעבר אלוף העולם במרוצים נגד השעון, אלוף אולימפי ומנצח הטור ב-1997 מאחוריו. את הקטע ניצח הרוכב הבסקי חוויאר אוטצ'ואה (Javier Otxoa), היחיד שהצליח "לשרוד" בקבוצת הבריחה עד הסיום.

**טבלת מנצחי הקטעים שהסתיימו על פסגת האוטקם**

## ראו גם
* טור דה פראנס
* אלפ ד'ואז

## קישורים חיצוניים

* 

## הערות שוליים

קטגוריה:צרפת: הרים
קטגוריה:הרי הפירנאים
קטגוריה:פסגות מפורסמות בטור דה פראנס
קטגוריה:אתרי סקי בצרפת
קטגוריה:צרפת: גאוגרפיה
קטגוריה:טור דה פראנס
טורניר לזכר גרנטקין

**טורניר לזכר גרנטקין**, רשמית **"הטורניר הבינלאומי לנבחרות נוער בכדורגל לזכר סגן נשיא פיפ"א [[ולנטין גרנטקין]]"** (ברוסית: **Международный турнир юношеских команд по футболу памяти первого вице-президента ФИФА В. А. Гранаткина**) הוא טורניר כדורגל שנתי שנערך בסנקט פטרבורג, מאז שנת 1981 ומהווה טורניר ידידות שנערך לזכר ולנטין גרנטקין, כדורגלן סובייטי ופעיל ספורט שכיהן כסגן נשיא פיפ"א בשנים 1946—1950 ובשנים 1955—1979.

בטורניר משתתפות נבחרות כדורגל עד גיל 18 ועד גיל 19 מכל העולם.
## היסטוריה
הטורניר הראשון אורגן בשנת 1981 במוסקבה ביוזמת נשיא פיפ"א דאז ז'ואאו האבלנז' כשנה וחודשיים לאחר מותו של גרנטקין. בתחרות השתתפו שש נבחרות כדורגל: שתי נבחרות ברית המועצות וארבע נבחרות זרות.

מאז 1983 הטורניר נערך בסנקט פטרבורג. בשנים 1993—2000 הוא לא נערך וחודש בשנת 2001. בשנים 2004 ו-2005 הטורנירים נערכו במוסקבה. 

עד 2011 השתתפו בטורניר שמונה נבחרות שהתמודדו בשני בתים בני ארבע נבחרות שהעפילו לפלייאוף. בשנת 2012 השתתפו בטורניר 12 נבחרות, ב-2013 — 16. בטורנירים השונים השתתפו כדורגלנים רבים שהתפרסמו בהמשך כמו אנדראס מולר, אוליבר בירהוף, קרסטן יאנקר, מרסל דסאי, איגור קוליבנוב, אלכסנדר מוסטובוי ואחרים.

## סטטיסטיקה
### זכיות

### כמות זכיות

## קישורים חיצוניים

* 
* 
קטגוריה:תחרויות כדורגל ברוסיה
קטגוריה:מוסקבה: תחרויות כדורגל
קטגוריה:סנקט פטרבורג: תחרויות כדורגל
נונאטאק סקוט

ממוזער|שמאל|דיוקן מ-1911 של קריסטיאן פרסטרוד, שנתן לנונאטאק את שמו והקים את הגלעד במקום
**נונאטאק סקוט** (באנגלית: **Scott Nunatacs**) היא קבוצה של נונאטאקים בולטים, שנמצאים כ-18 ק"מ מזרחית לקרחון ריכטר ומהווים את הקצה הצפוני של הרי אלכסנדרה בארץ אדוארד השביעי, אנטארקטיקה.

## היסטוריה
תצורת הסלעים התגלתה בשנת 1902 על ידי משלחת דיסקברי לאנטארקטיקה בראשות קפטן רוברט פלקון סקוט. לויטננט קריסטיאן פרסטרוד, מנהיג קבוצת המזחלות המזרחית של משלחת הקוטב הדרומי של אמונדסן (1912-1910), שטיפסה על הנונאטאק תוך כדי חקר חצי האי אדוארד השביעי, קרא לנונאטאק על שם קפטן סקוט בשנת 1911.

### מונומנט היסטורי
**גלעד פרסטרוד** הוא גלעד אבנים קטן, שהקים קריסטיאן פרסטרוד ב-3 בדצמבר 1911 לרגלי הכף העיקרי בצדם הצפוני של הנונאטאקים, במהלך משלחת הקוטב הדרומי של אמונדסן. הגלעד הוכרז כאתר היסטורי או מונומנט (HSM66), בעקבות הצעה של ניו זילנד, נורווגיה והממלכה המאוחדת לוועדה המייעצת לשמות אנטארקטיים.

## הערות שוליים

סקוט
קטגוריה:אנטארקטיקה: גאולוגיה
שטח כאוטי

[שמאל|ממוזער|300x300 פיקסלים| [קונאמארה כאוס על אירופה - דוגמה לשטח כאוטי]] 
**שטח כאוס** או **שטח כאוטי** (באנגלית: **chaos terrain**; או **chaotic terrain**) הוא מונח באסטרוגאולוגיה המתאר סוג של פני שטח המאופיינים בשילוב לא סדיר של רכסים, בקעים, ומישורים, המעורבבים וצמודים אחד לשני. שטח כאוס הוא מאפיין בולט בכוכבי הלכת מאדים וחמה, באירופה (אחד מירחי צדק), ובכוכב הלכת הננסי פלוטו. בשטחים מעין אלה משתמשים במילה "כאוס" כחלק משם האתר (לדוגמה: "כאוס אוראום" על מאדים).

## על מאדים

קובץ:Wikichaosmap.jpg|מפת טופוגרפית של אזור אוקסיה פאלוס על מאדים. המפה מראה את המיקום של מספר אזורי כאוס.
קובץ:Mapbeer.jpg|מפה שמציגה את מיקום של כאוס ארסינאוס (בשמאל המפה), כאוס איאני, כאוס אוראום, כאוס מרגריטיפר, ואזורי כאוס נוספים בסביבתם
קובץ:Margaritifer Sinus Map.JPG|מפה של רביע מרגריטיפר סינוס; כאוס אוראום מופיע בחלק העליון של המפה.
קובץ:Canyons and Mesas of Aureum Chaos in Oxia Palus.JPG|קניונים ענקיים באוראום כאוס; באזור רביע מרגריטיפר סינוס.
קובץ:Iani Chaos.JPG|איאני כאוס, כפי שצולם על ידי THEMIS . באזור רביע מרגריטיפר סינוס.
קובץ:Quadrângulo de Oxia Palus.JPG|מפת רביע אוקסיה פאלוס. בחלקה התחתון של המפה כאוס אראם.
קובץ:Erosion in Aram Chaos.JPG|כאוס אראם בתצלום שצולם על ידי THEMIS.
קובץ:Blocks in Aram.JPG|כאוס אראם
קובץ:Badlands of Aram Chaos.jpg|כאוס אראם
קובץ:Eastern Floor of Aram Chaos.jpg|מזרח כאוס אראם
קובץ:Hydraotes Chaos.JPG|כאוס הידראוטס ברביע אוקסיה פאלוס
קובץ:Hydaspis Chaos.JPG|כאוס הידאספיס ברביע אוקסיה פאלוס
קובץ:Eos Chaos.jpg|כאוס אאוס ברביע אוקסיה פאלוס
קובץ:Phaethontis.JPG|מפת רביע פתונסיס, כאוס גרוגרונום בחלק העליון של המפה
קובץ:Gorgonum in Phaethontis.JPG|כאוס גרוגונום
קובץ:Atlantis Chaos.JPG|כאוס אטלנטיס
קובץ:Ister Chaos.jpg|כאוס איסטר ברביע לונאה פאלוס
קובץ:Ister Chaos Close-up.JPG|כאוס איסטר
קובץ:ESP 042939 1795chaos.jpg|שטח כאוטי ברביע מרגריטיפר סינוס


## על [[כוכב חמה]]

קובץ:Mercury's 'Weird Terrain'.jpg|אגן קלוריס


## סיבות להיווצרות שטח כאותי
הגורמים להיווצרותם של שטחי כאוס עדיין לא ברורים. מספר כוחות אסטרולוגיים שונים הוצעו כגורמים של כאוס.

### אירופה
על פי מחקר של אוניברסיטת טקסס באוסטין משנת 2011 נטען כי אזורי הכאוס בירח אירופה מצויים מעל אגמים נוזליים מתחת לקרח המכסה את פני השטח, אירועי פגיעה וחדירת גופים מבעד לקרח אל תוך האגמים, הם גורם אפשרי לאזורי הכאוס.

### מאדים
משערים שאזורי הכאוס של מאדים נוצרו מהשתחררות של כמויות אדירות של מי קרח אל פני השטח. אזורי הכאוס מופיעים במקומות רבים על מאדים, וניתן לראות כי דבר מה הזיז את פני השטח בפתאומיות.

חוקרים סבורים כי אזורי כאוס נוצרו לפני זמן רב. באמצעות ספירת מכתשים (יותר מכתשים בכל אזור נתון פירושו אזור ישן יותר), מדענים הגיעו למסקנה שהאזורים נוצרו לפני 2.0 עד 3.8 מיליארד שנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גאולוגיה פלנטרית
גביע המדינה בכדורגל נשים 2015/2016

**[[גביע המדינה בכדורגל נשים]]** לעונת **2015/2016** היא התחרות ה-18 מאז היווסדה. משחקי התחרות החלו ב-8 בדצמבר 2015 ומשחק הגמר נערך ב-18 במאי 2016 והסתיים בניצחון של מ.ס. קריית גת על אס"א תל אביב בדרך לזכייה ראשונה בתואר.

בתחרות השתתפו 8 קבוצות ליגת נשים ראשונה (לפי התקנון האקדמיה לכדורגל בנות לא לוקחת חלק בגביע המדינה) ו-4 קבוצות מליגת נשים שנייה. קבוצת בנות אילת לא השתתפה בתחרות בעונה זו. לפי תקנון התחרות, בעונה זו התקיימו 4 סיבובים. כל הקבוצות (ליגות נשים ראשונה ושנייה) החלו להשתתף בסיבוב הראשון פרט לשתי קבוצות שהוגרלו להתחיל בסיבוב השני. כיוון שלסיבוב זה שהיה גם רבע הגמר העפילו 7 קבוצות, אחת הקבוצות מאלו שהעפילו לשלב זה קיבלה כרטיס חופשי לחצי הגמר.

## שמינית הגמר
הסיבוב הראשון בתחרות היה למעשה שמינית הגמר. בסיבוב זה השתתפו 10 קבוצות. קבוצות הפועל באר שבע ומ.ס. קריית גת קיבלו בהגרלה כרטיס חופשי לסיבוב הבא.

## רבע הגמר
אל רבע הגמר העפילו 5 הקבוצות שניצחו בשמינית הגמר ושתי הקבוצות שקיבלו בהגרלה כרטיס חופשי לשלב זה. כיוון שהעפילו לשלב זה 7 קבוצות, התקיימו רק שלושה משחקי רבע גמר. מ.כ. רמת השרון קיבלה בהגרלה את המקום הנוסף בחצי הגמר.

## חצי הגמר
משחקי חצי הגמר התקיימו ב-26 באפריל במתכונת של הצגה כפולה באצטדיון רמת גן.

## הגמר

## ראו גם
*עונת 2015/2016 בליגת כדורגל נשים ראשונה

## קישורים חיצוניים
* עונת 2015/2016 בגביע המדינה בכדורגל נשים, באתר ההתאחדות לכדורגל בישראל
* 

קטגוריה:2015 בישראל: כדורגל
קטגוריה:2016 בישראל: כדורגל
קטגוריה:תחרויות כדורגל ב-2015
קטגוריה:תחרויות כדורגל ב-2016
קטגוריה:גביע המדינה בכדורגל נשים
האל אשבי

**ויליאם האל אשבי** (באנגלית: **William Hal Ashby**; 2 בספטמבר 1929 – 27 בדצמבר 1988) היה במאי ועורך סרטים אמריקאי, המזוהה עם "הוליווד החדשה".

## חיים אישיים
אשבי נולד בעיר אוגדן שביוטה, וגדל במשפחה מורמונית. בתקופת ילדותו הוריו התגרשו, אביו התאבד, והוא עצמו נשר מלימודי בית הספר התיכון. עד גיל 20 הספיק אשבי להתחתן ולהתגרש פעמיים, ועד שנת 1970 נישא והתגרש שלוש פעמים נוספות. נישואיו האחרונים, בין השנים 1969–1970, היו לשחקנית ג'ואן מרשל.

## יצירה קולנועית
בבגרותו עבר להתגורר בקליפורניה, בה סיגל לעצמו אורח חיים בוהמי, והחל לעסוק בעריכת סרטים. בשנת 1965 היה העורך הראשי של הסרט "אמריקה לאן?", ושנתיים לאחר מכן קיבל מועמדות לפרס אוסקר לעריכה הטובה ביותר על עבודתו בסרטו של נורמן ג'ואיסון "הרוסים באים, הרוסים באים". בשנת 1968 הגיעה פריצתו הגדולה כאשר זכה בפרס האוסקר על עריכת הסרט "כחום הלילה", גם הוא של ג'ואיסון.

בשנת 1978 קיבל אשבי מועמדות שלישית לאוסקר, הפעם לפרס הבמאי הטוב ביותר עבור "השיבה הביתה". סרטים נוספים של אשבי כוללים את "בעל הבית" (1970), "הרולד ומוד" (1971), "הפרט האחרון" (1973), "שמפו" (1975), "נועד לתהילה" (1976) ו"להיות שם" (1979).

ב-27 בדצמבר 1988 נפטר אשבי כתוצאה מסרטן הלבלב, בביתו שבמאליבו, קליפורניה.

## קישורים חיצוניים

* 
* חושי קולנוע: מנהלים גדולים מאגר מידע קריטי
* מנהל הדירקטור - דיון של מנהלים אשבי השפיע
* ספרות על האל אשבי
* האל אשבי בתמונות Film Journal - מאמר המסכם את הקריירה של אשבי ב-Images Film Journal
* האל ניירות אשבי, ספריית מרגרט Herrick, האקדמיה של Motion Picture Arts and Sciences
* 

## הערות שוליים

קטגוריה:אמריקאים ילידי יוטה
קטגוריה:אוגדן (יוטה): אישים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:זוכי אוסקר: העריכה הטובה
קטגוריה:עורכי קולנוע אמריקאים
קטגוריה:אמריקאים שנפטרו מסרטן הלבלב
קטגוריה:אמריקאים שנולדו ב-1929
קטגוריה:אמריקאים שנפטרו ב-1988
אברק ארקדייביץ' בארשט

**אַבְּרֶק אַרְקָדיֶיבִיץ' בּאַרְְשְט** (ברוסית: **Абрек Аркадьевич Баршт**; 2 בדצמבר 1919 - 21 במרץ 2006) היה יהודי סובייטי, שעוטר כגיבור ברית המועצות על פועלו כמפקד טייסת בלהק סיור וכוונון מס' 118 בתוך ארמיית האוויר השנייה של החזית האוקראינית הראשונה במהלך מלחמת העולם השנייה.

## קורות חיים
נולד בכפר זבורייבקה הישנה שבברית המועצות במשפחתו של פקיד. ב-1934 המשפחה עברה לולדיווסטוק ולכן הוא סיים את בית הספר שם. ב-1937 שילב את לימודיו בבית הספר עם האימונים במועדון לתעופה. התגייס לצבא האדום ב-1938 ונשלח ל. במהלך הלימודים בית הספר הועבר לבאטאיסק וגם זכה באליפויות בתי הספר הצבאיים באגרוף במשקל בינוני. ב-1940 לאחר שסיים את בית הספר קיבל דרגת קצונה והמשיך לשרת כמדריך טיסה.

עם תחילת המלחמה נשלח ללהק מילואים ואימן בו טייסים למטוסים החדשים שהגיעו מסוגים מיג-3 והוקר הוריקן. לאחר שביקש רבות להישלח לחזית הגיע לחזית המערבית ב-17 באפריל 1942 וצורף ללהק מס' 179 של מטוסי קרב שטס תחילה על מטוסי הוקר הוריקן ובהמשך גם על יאק-1, יאק-7 ב' ויאק-9. באותה השנה הצטרף למפלגה הקומוניסטית. הלהק היה מצורף להארמייה ה-49 ועסק בתמיכה אווירית לכוחות קרקע, ליווי מפציצים ומטוסי קרב אחרים ניהול סיור וכיוון אש.

מאפריל 1944 הועבר לחזית האוקראינית הראשונה במסגרת להק מס' 118 למרחקים ארוכים של ארמיית האוויר השביעית. עד סוף המלחמה ביצע 369 טיסות מבצעיות. חיסל 4 מטוסי לופטוואפה ונפצע פעמיים. על פועלו בזמן המלחמה ב-10 באפריל 1945 קיבל עיטור "גיבור ברית המועצות", עיטור לנין וכוכב הזהב. את העיטורים קיבל על שיפור כוונון אש התותחים והורדת כמות המטוסים הנדרשים לכך למטוס תקיפה אחד.

לאחר המלחמה המשיך את שירותו. ב-1949 סיים את . בהמשך שירת במחוז הצבאי צמוד קרפטים, נשלח לסין העממית, פיקד על להק של מטוסי מיג-17 במחוז הצבאי של אוקיינוס השקט וכמפקד המחלקה למוכנות צבאית במחלקת מטוסי קרב של מחלקת נ"ט באי סחלין. בהמשך מונה להיות המפקח הבכיר במחלקה האווירית של יחידת נ"מ בלנינגרד.

ב-1965 שוחרר מן הצבא. עבד כמנהל מוכנות אזרחית במפעל גדול בלנינגרד והיה גם מפקד בסיס האימונים של אוניברסיטת מזג האוויר והמים. היה סגן נשיא אגודה לחובבי טייס של רוסיה ומפקד המחלקה הצפון-מערבית של קרן "ניצחון-1945". נפטר ב-21 במרץ 2006 בסנט פטרבורג. נטמן בבית הקבורה "ניקולסקויה" בעיר.

## משפחתו
שני בנים: ולדימיר וקונסטנטין. ולדימיר עבד כטייס אזרחי, קונסטנטין מתמחה בחקר יצירותיהם של פיודור דוסטויבסקי ואנדריי פלטונוב.

## הערות שוליים

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי הכוכב האדום
קטגוריה:מעוטרי עיטור המלחמה הפטריוטית הגדולה
קטגוריה:טייסים סובייטים במלחמת העולם השנייה
קטגוריה:טייסים יהודים סובייטים
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:סובייטים שנולדו ב-1919
קטגוריה:נפטרים ב-2006
קרחון ריכטר

**קרחון ריכטר** (באנגלית: **Richter Glacier**) הוא קרחון חופי במדרון נמוך הנמצא 18 ק"מ מערבית לנונאטאק סקוט בצד הצפוני של חצי האי אדוארד השביעי. תוואי הנוף מעמיס על קרחון באטלר וזורם לצפון-מערב אל הים, שם הוא יוצר לשון קרח קטנה. הקרחון והלשון מתוארים על מפת משלחת בירד לאנטארקטיקה, 1930-1928. המפה מציינת, שקבוצת הנחיתה מקיינאן מארו (שיראז) חצתה את הקרחון הזה ועלתה אל פסגת נונאטאק סקוט בינואר 1912. הקרחון מופה בפרוטרוט על ידי הסקר הגאולוגי של ארצות הברית (USGS) מסקרי קרקע וצילומי אוויר של צי ארצות הברית, 1965-1959. הקרחון נקרא על ידי הוועדה המייעצת לשמות אנטארקטיים (US-ACAN) על שם גרגורי ד. ריכטר, המטאורולוג הראשי וראש המדענים של משלחת החורף בתחנת בירד 1968.

ריכטר
נבחרת אוקראינה בכדורגל עד גיל 20

**נבחרת אוקראינה בכדורגל עד גיל 20** היא אחת מנבחרות הכדורגל הצעירות של אוקראינה, המייצגת אותה בתחרויות בינלאומיות לנבחרות צעירות. היא מנוהלת על ידי התאחדות הכדורגל האוקראינית ומורכבת מכדורגלנים המחזיקים באזרחות אוקראינית ושגילם מתחת ל-20. הנבחרת משתתפת במשחקי המוקדמות לגביע העולם בכדורגל עד גיל 20, הנערך מדי שנתיים.

הנבחרת שיחקה לראשונה ב-17 ביוני 2001, מול צ'ילה, שבו האוקראינים ניצחו 4:2. הישג השיא של אוקראינה היה זכייה בגביע העולם בפולין 2019.
## סטטיסטיקה
### גביע העולם בכדורגל עד גיל 20
} 1995
|-
| 1997
|-   
| 1999
|-
| 2001||16 אחרונות||11||4||1||2||1||6||5 
|- 
| 2003||rowspan=1 colspan=8|*לא העפילה*
|-  
| 2005||16 אחרונות||12||4||1||1||2||7||7 
|- 
| 2007||rowspan=4 colspan=8|*לא העפילה*
|-   
| 2009 
|- 
| 2011
|-
| 2013
|-
| 2015||16 אחרונות||9||4||2||2||0||10||1 
|-  
| 2017||rowspan=1 colspan=8|*לא העפילה*
|-bgcolor="gold"
|** [[2019]]**||**זכייה**||**1**||**7**||**6**||**1**||**0**||**13**||**4** 
|}

קטגוריה:אוקראינה: כדורגל
קטגוריה:נבחרות אוקראינה
קטגוריה:נבחרות כדורגל לנוער וצעירים
טקס פרסי האקדמיה הבריטית לקולנוע ה-9

**טקס [[פרס באפט"א לקולנוע|פרסי האקדמיה הבריטית לקולנוע]] ה-9** שמעניקה האקדמיה הבריטית לאמנויות הקולנוע והטלוויזיה, נערך בשנת 1956, בו הוענקו פרסים לסרטים הטובים ביותר של שנת 1955.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
**ריצ'רד השלישי**
* יום רע בבלאק רוק
* כרמן ג'ונס
* חומות קולדיץ
* פורצי הסכרים
* קדמת עדן
* חביבי הנשים
* מרטי
* *The Night My Number Came Up*
* האסיר
* שבעת הסמוראים
* סימבה
* לה סטרדה
* ימי קיץ

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
**ריצ'רד השלישי**
* חומות קולדיץ
* פורצי הסכרים
* חביבי הנשים
* *The Night My Number Came Up*
* האסיר
* סימבה

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[ארנסט בורגניין]] – [[מרטי (סרט)|מרטי]] **
* ג'יימס דין – קדמת עדן
* ג'ק למון – מר רוברטס
* פרנק סינטרה – לא כזר
* טושירו מיפונה – שבעת הסמוראים
* טקאשי שימורה – שבעת הסמוראים

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[לורנס אוליבייה]] – ריצ'רד השלישי**
* אלפי באס – האדרת
* קנת' מור – כתכלת עומקי הים
* מייקל רדגרייב – *The Night My Number Came Up*
* ג'ק הוקינס – האסיר
* אלק גינס – האסיר

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** קייטי ג'ונסון – חביבי הנשים **
* מרגרט לוקווד – *Cast a Dark Shadow*
* דברה קר – האהבה הבלתי גמורה
* מרגרט ג'ונסטון – *Touch and Go*

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[בטסי בלייר]] – [[מרטי (סרט)|מרטי]] **
* דורותי דנדרידג' – כרמן ג'ונס
* גרייס קלי – נערת הכפר
* **[[ג'ולי האריס]]** – אני מצלמה
* מרילין מונרו – חטא על סף ביתך
* ג'ודי גרלנד – כוכב נולד
* ג'ולייטה מזינה – לה סטרדה
* קתרין הפבורן – ימי קיץ

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** חביבי הנשים - ויליאם רוז **

### סרט האנימציה הטוב ביותר
** ''Blinkity Blank**''
* היפהפייה והיחפן

## קישורים חיצוניים

## הערות שוליים

קטגוריה:טקסי פרס באפט"א
קטגוריה:1956 בממלכה המאוחדת
קתרינה בלגיקה, רוזנת נסאו

**קתרינה בלגיקה, רוזנת נסאו** (בהולנדית: **Catharina Belgica van Nassau**; 31 ביולי 1578 - 12 באפריל 1648) הייתה בתו של וילם הראשון, נסיך אורנז', ואשתו של פיליפ לודוויג השני, רוזן הנאו-מינצברג.

## ביוגרפיה
קתרינה בלגיקה נולדה באנטוורפן ב-31 ביולי 1578, לוילם הראשון, נסיך אורנז' ולאשתו השלישית שארלוט דה בורבון, בתם של לואי, דוכס מונפנסייה וז'קלין דה לונגווי. לאחר שאביה נרצח בשנת 1584, גודלה קתרינה על ידי דודתה קתרינה מנסאו-דילנבורג בארנשטאדט, בעוד שכמה מאחיותיה גודלו על ידי אמם החורגת, לואיז דה קוליני. אחותה הגדולה, לואיזה יוליאנה, רוזנת נסאו, חשפה אותה מאוחר יותר לביקורת הלותרנית החינוך.

ב-23 באוקטובר 1596 התחתנה קתרינה בלגיקה עם פיליפ לודוויג השני, רוזן הנאו-מינצברג, ממנו נולדו לה עשרה ילדים. לאחר מות בעלה בשנת 1612 הפכה לעוצרת בשם בנה פיליפ מוריץ. כאשר הקיסר פרדיננד השני ביקש מעבר דרך הנאו, סירבה קתרינה לאפשר זאת. השטחים בהם ביקש לעבור נהרסו על ידי חיילי האימפריה בשנת 1621.

בשנת 1626 תפס בנה את השלטון. היא נפטרה ב-12 באפריל 1648, בגיל 69, בהנאו.

## משפחתה
ב-23 באוקטובר 1596 התחתנה קתרינה בלגיקה עם פיליפ לודוויג השני, רוזן הנאו-מינצברג, ממנו נולדו לה עשרה ילדים:
*שרלוטה לואיזה (1597–1649), לא נישאה
*בת (1598), מתה קודם הטבלתה
*פיליפ אולריך (1601–1604)
*אמליה אליזבת (1602–1651), נישאה לוילהלם החמישי, רוזן הסן-קאסל
*קתרינה יוליאנה (1604–1668), נישאה לראשונה לרוזן אלברכט אוטו השני מזולמס-לאובאך, ובשנית לרוזן מוריץ כריסטיאן מוויד-רונקל
*פיליפ מוריץ (1605–1638), יורש השושלת, קבור בהנאו.
*וילהלם ריינהרד (1607–1630), קבור בהנאו
*היינריך לודוויג (1609–1632) נהרג במהלך המצור על מאסטריכט
*פרידריך לודוויג (1610–1628).
*יקוב יוהאן (1612–1636), קבור בסנט ניקולס בשטרסבורג.

## אילן יוחסין

## קישורים חיצוניים

## הערות שוליים

קטגוריה:בית אוראניה-נסאו
קטגוריה:בית הנאו
קטגוריה:נשות אצולה במאה ה-16
קטגוריה:נשות אצולה במאה ה-17
קטגוריה:ילידי 1578
קטגוריה:נפטרים ב-1648
רמת הנשיא טראמפ

**רמת הנשיא טראמפ** הוא יישוב ברמת הגולן הקרוי על שמו של נשיא ארצות הברית ה-45 וה-47 דונלד טראמפ, והוא היישוב השני בישראל שנקרא על שם נשיא ארצות הברית, אחרי כפר טרומן שנקרא על שם הנשיא הארי טרומן.

בנובמבר 2020 הוצבו ביישוב המבנים הראשונים. עד מועד זה השקיעה המדינה בהקמת היישוב 10 מיליון ש"ח.

נכון לשנת 2023 מתגוררות ברמת הנשיא טראמפ כ-24 משפחות בקרווילות כפתרון זמני עד קבלת האישורים להקמת בתי קבע.

היישוב הוקם בשם רמת טראמפ אך השם שונה בוועדת השמות הממלכתית ביוני 2023.

## היסטוריה
### ברוכים
בשנת 1991 הוקם היישוב ברוכים על מה שעתיד להיות רמת הנשיא טראמפ. עם זאת, היישוב לא הצליח למשוך תושבים רבים.

### רמת הנשיא טראמפ
[ממוזער|שלט היישוב ולצידו פסל המורכב מ[המנורה|מנורה ועיטם לבן-ראש]]
ממשלת ישראל התכנסה בתאריך 16 ביוני 2019 במקום המתוכנן – ביישוב הנטוש ברוכים, סמוך מאוד לקלע אלון שבצפון-מערב רמת הגולן, והכריזה על הקמת היישוב החדש כהכרת תודה לדונלד טראמפ, על תמיכתו הרבה בישראל, ולאחר הצהרתו על הכרת ארצות הברית בריבונות ישראל על רמת הגולן. הוגה שם היישוב על שם הנשיא טראמפ הוא ד"ר גיא בכור, שסייר בסביבות היישוב הנטוש ברוכים יחד עם מספר יזמים, והציע להקים במקום יישוב חדש בשם "רמת טראמפ". לפי הצעת ההחלטה של הממשלה, יוקם היישוב "מתוך הערכה לפועלו של נשיא ארצות הברית ה-45 הנשיא דונלד טראמפ למען מדינת ישראל במגוון רחב של תחומים ומתוך הבעת תודה על ההכרה האמריקנית בירושלים כבירת ישראל, וההכרה בריבונות הישראלית ברמת הגולן שאותה הוביל הנשיא דונלד טראמפ, הוחלט ליזום הקמתו של יישוב קהילתי חדש ברמת הגולן בשם 'רמת טראמפ'". בשלב ראשון מתוכננת הקמת 99 יחידות דיור.

ב-23 במאי 2019 פורסם כי הוקם במקום גרעין התיישבות של כ-24 משפחות.

ב-6 באוגוסט 2019 אישרה המועצה הארצית לתכנון ובנייה את הקמת היישוב החדש וב-14 ביוני 2020 אישרה הממשלה את ההצעה להקמת היישוב.

בנובמבר 2020 פורסם כי למעלה מ-300 משפחות הגישו מועמדות להתגורר ביישוב החדש. בתוך כשבועיים אושרו מתוכן חמש משפחות, ובאפריל 2021 עברה המשפחה הראשונה ליישוב.

נכון ל-2022 מתגוררות ביישוב כ-23 משפחות. היישוב הוא יישוב מעורב, בו מתגוררים דתיים וחילונים. בשלב ראשון מתוכננים להיבנות בו 99 בתים.

## מיקום
היישוב שוכן ממזרח ליישוב קלע אלון, במקום בו שכן בעבר היישוב ברוכים, אשר הוקם בשנת 1991 וננטש ברובו. שטחו של היישוב "ברוכים" היה מתוכנן להרחבה עתידית של היישוב "קלע אלון", ובשלהי העשור השני של המאה ה-21, היה מאוכלס המקום בתושבים בודדים.

היישוב סמוך מאוד לציר הנפט. ציר זה חוצץ בין ברוכים-רמת הנשיא טראמפ ממזרחו, לבין קלע אלון שממערב לו.

## ביקורת
תושבי קלע אלון התנגדו להקמת היישוב החדש בסמוך אליהם. הם תלו שלטי מחאה נגד היישוב החדש: "רמת טראמפ לא אצלנו".

בשנת 2019 היו בקלע אלון 15 מגרשים פנויים למגורים, וברמה כולה היו 116 מגרשים פנויים. ראש מועצה אזורית גולן, חיים רוקח, טען שהיישוב החדש מוקם על אף שאין ביקוש למגרשים הקיימים.

## קישורים חיצוניים

* אתר היישוב
* 
* 
* 
* כתבה על טקס הסרת הלוט באתר המועצה האזורית גולן
* רמת טראמפ, האם זה באמת ישוב חדש? , 16 ביוני 2019
* 
* 

## הערות שוליים

קטגוריה:מועצה אזורית גולן
קטגוריה:2019 בישראל
קטגוריה:ישראל: יישובים הקרויים על שם אישים
קטגוריה:יישובים, מחוזות ומדינות הנקראים על שם נשיאי ארצות הברית
קטגוריה:יישובים שהוקמו ב-2019
קטגוריה:קלע אלון
קטגוריה:הנצחת אמריקאים בישראל
קטגוריה:הנצחת דונלד טראמפ
גולן גורפינקל

**גולן גורפינקל** (נולד ב-12 באוקטובר 1973) הוא שף ומסעדן ישראלי.

## ביוגרפיה
גורפינקל נולד וגדל בחולון. הוא הצעיר מבין שלושה אחים.

כשהיה נער, גורפינקל נרשם ללימודים בבית הספר ויצו צרפת (עירוני י"ד) במגמת בישול, כדי לרכוש השכלה מקצועית בתחום הקולינארי.

ההתמחות הראשונה שלו בתחום הייתה במלון הילטון תל אביב מייד לאחר סיום לימודיו בתיכון. בהמשך לאחר שסיים את שירותו בצה"ל, עבד גורפינקל כשף במלון דן פנורמה ולאחר מכן במסעדות רבות.

### מסעדות
* **מסעדת קרן** - בשנת 1996, בגיל 24 כבר היה גורפינקל היה הסו שף חיים כהן במסעדת קרן.
* **אספראנס** - בשנת 1998 התקבל להתמחות במסעדת ל'אספראנס של מארק מנו בצרפת. המסעדה שמחזיקה בשלושה כוכבים במדריך מישלן האדום.
* **מאנטה ריי** - בשנת 2003 התמנה לשף של מסעדת מאנטה ריי בתל אביב. שם פגש גורפינקל ביזמית דושי לייטרסדורף, שתהפוך לשותפה שלו בהקמת מסעדת דלאל.
* **דלאל** - גורפינקל שף במסעדת דלאל בנווה צדק בתל אביב. המסעדה נפתחה בקיץ 2007 בשיתוף עם היזמית דושי לייטרסדורף ומאז גורפינקל משמש כשף המסעדה. הסגנון הקולינארי של המסעדה הוא מטבח ים תיכוני מגוון המאופיין בטכניקות אירופאיות קלאסיות.
* **קפה דלאל** - החל מסתיו שנת 2017 הוא גם השף של קפה דלאל בצפון תל אביב שפתח ביחד עם לייטרסדורף.
הוא שימש שף במסעדות נוספות, כמו מסעדת פסטלינה בבעלות האחים ירזין שם עבד כארבע שנים.

החל משנת 2015 גורפינקל הוא אחד מהשפים המארחים במסגרת אירועי סדרת הארוחות הסודיות Secret Dinner by GAD ביחד עם שפים ומסעדנים נוספים כמו אסף גרניט, רן שמואלי, יובל בן נריה ועוד.

ב, הוא עומד בראש קבוצת דלאל.

### טלוויזיה
גורפינקל השתתף כשופט בעונה השנייה של תוכנית הטלוויזיה "קרב סכינים".

### משפחתו
גרושתו היא ענת עמישי. בתם היחידה, מאי, נפטרה ביולי 2017, בגיל 15, לאחר מאבק של כשלוש וחצי שנים במחלת הסרטן. מאז, הוא מתנדב לטובת ילדים חולי סרטן, ומגייס תרומות עבור עמותת "גדולים מהחיים". בנוסף הוא עובד עם שפים נוספים על ספר מתכונים לזכרה של בתו.

גורפינקל מתגורר בתל אביב.

## קישורים חיצוניים
* מתכונים מאת גולן גורפינקל באתר Mako
* כתבות על גולן גורפינקל באתר ynet
* כתבות על גולן גורפינקל במגזין טיימאאוט
* 
* 
* 
* הסיוט של כל הורה: השף שאיבד את ביתו בת ה-15 למחלת הסרטן, ראיון בתוכנית גלית ואילנית, פרק 44, עונה 2, מאקו

## הערות שוליים

קטגוריה:שפים ישראלים
קטגוריה:מסעדנים ישראלים
קטגוריה:בוגרי תיכון עירוני י"ד (תל אביב)
קטגוריה:תל אביב-יפו: אישים
קטגוריה:שופטי תוכניות מציאות ישראלים
קטגוריה:ישראלים שנולדו ב-1973
IPadOS

**iPadOS** (מבוססת על iOS) היא מערכת הפעלה ניידת אשר נוצרה ופותחה על ידי חברת אפל. המערכת, אשר הוכרזה בכנס המפתחים העולמי של אפל לשנת 2019, אמורה להחליף את מערכת iOS במכשירי האייפד של החברה, כדי לאפשר הבחנה מעמיקה יותר בין תכונות האייפון והאייפד. היא הוצגה לראשונה תחת השם **iPadOs 12** כדי לשקף את העובדה שהיא נגזרה ממערכת ההפעלה iOS 12. עד לשנת 2025 שוחררו עוד 6 גרסאות - האחרונה שבהן, היא **iPadOS 18**.

## היסטוריה
כאשר האייפד הוכרז, בתחילה נעשה שימוש בגרסה של iOS, שאז הייתה ידועה בתור iPhone OS, מערכת ההפעלה של מכשירי האייפון. ככל שהפלטפורמה התפתחה, האייפד קיבל מספר תכונות מובחנות שאינן זמינות במכשירי האייפון, כגון שימוש בסביבת עבודה פנויה להפעלת יישומים מרובים בו זמנית, תכונת גרור ושחרר, ותמיכה ב-Apple Pencil. במהלך כנס המפתחים העולמי של אפל לשנת 2019, הכריזה אפל על מערכת הפעלה חדשה המציעה תכונות ייחודיות עבור מכשירי האייפד – iPadOS 13, זאת לצד iOS 13 – גרסת iOS חדשה עבור מכשירי האייפון.

## תכונות
iPadOS מביאה לראשונה פריסה חדשה עבור מסך הבית ואת היכולת של מכשירי האייפד לתפקד כצג נוסף עבור מערכת macOS, תכונה הממותגת בשם Sidecar לצורך המחשת הדמיון עם רכב צד של אופנוע.

## היסטוריית גרסאות

## מכשירים נתמכים
iPadOS תומכת במכשירי אייפד בעלי שבב Apple A8 או A8X או גרסה מאוחרת יותר. למערכת אין תמיכה עבור מכשירי אייפד עם גיגה-בית אחד של זיכרון RAM וגם עבור אייפד אייר, אייפד מיני 2 ו-אייפד מיני 3.מכשירים הנתמכים על ידי iPadOS כוללים בין היתר:
* אייפד אייר 2
* אייפד אייר (2019)
* אייפד (2017)
* אייפד (2018)
* אייפד מיני 4
* אייפד מיני (2019)
* אייפד פרו (כל הדגמים)

## קישורים חיצוניים

* 
* אתר המפתחים הרשמי
* iOS Library Library - באתר Apple Developer Connection

## הערות שוליים

קטגוריה:IOS
קטגוריה:תוכנות שהושקו ב-2019
מפרץ יוז (אנטארקטיקה)

**מפרץ יוז** (באנגלית: **Hughes Bay**) הוא מפרץ המצוי בחוף דאנקו, שבארץ גרהאם בחוף המערבי של חצי האי האנטארקטי, שבאנטארקטיקה. 

המפרץ שוכן בין כף סטרנק וכף מאריי. 

רוחבו של המפרץ 42 קילומטרים, והוא נמצא דרומית לחצי האי צ'אדבאר, ומצפון לחצי האי פפור. 

אל המפרץ נשפכים כיפת הקרח טומבה, והקרחונים סיקורסקי, מוילאר, קייליי, גרגורי, ברגה, בלריו, אגאלינה, קראפץ וזימזלן.

## היסטוריה
המפרץ נקרא על שמו של אדוארד יוז (Edward Hughes), ספן באוניית צייד לווייתנים אשר הפליג באזור בשנים 1825–1824.  

ייתכן שמפרץ יוז היה אתר הירידה לחוף הראשונה על יבשת אנטארקטיקה, על ידי קפטן ג'ון דייוויס ב-7 בפברואר 1821.

## קישורים חיצוניים
* מפרץ יוז באתר הסקר הגאולוגי של ארצות הברית
* מפרץ יוז באתר הגאזט האנטארקטי של ממשלת אוסטרליה
* מפרץ יוז באתר הגאזט האנטארקטי המשווה SCAR של ממשלת אוסטרליה

## הערות שוליים

יוז
יוז
לאו השני

**האפיפיור לאו השני** (בלטינית: **Leo II**; 611 בערך – 28 ביוני 683) היה האפיפיור מ-17 באוגוסט 682 עד מותו, והוא אחד מאפיפיורי האפיפיורות הביזנטית.

## ביוגרפיה
לאו נולד בשנת 611 בשם לאו מניוס, והיה סיציליאני מלידה (בנו של אדם בשם פאולוס). בסופו של דבר הוא מצא את עצמו בין אנשי דת סיציליאנים רבים ברומא, באותו זמן, בשל קרבות הח'ליפות האסלאמית נגד סיציליה באמצע המאה ה-7. אף כי נבחר לאפיפיור ימים ספורים לאחר מותו של האפיפיור אגתו ב-10 בינואר 681, הוא לא הוכתר במשך יותר משנה וחצי. הסיבה הייתה בשל המשא ומתן על השליטה האימפריאלית בבחירות האפיפיור. לאו היה ידוע כדרשן רהוט שהתעניין במוזיקה ובמתן צדקה לעניים.

משא ומתן זה נערך על ידי קודמו של ליאו, אגתו, בין הכס הקדוש לבין הקיסר קונסטנטינוס הרביעי. הם עסקו ביחסים בין האימפריה הביזנטית לבחירות האפיפיור. קונסטנטינוס הרביעי כבר הבטיח לאגתו לבטל או להפחית את המס שהאפיפיורים שילמו לאוצר הקיסרי בזמן ההכתרה שלהם, מדיניות אימפריאלית שהייתה בתוקף כבר כמאה שנה.

שלטונו קצר הימים של לאו לא אפשר לו להשיג הרבה, אבל היה לו הישג אחד בעל חשיבות עליונה: הוא אישר את החלטותיה של המועצה האקומנית השישית (680–681). המועצה התקיימה בקונסטנטינופול נגד המחלוקת של המונותליטיזם, ונוהלה על ידי האפיפיור אגתו. לאחר שלאו הודיע לקיסר כי צווים של המועצה אושרו, הוא פרסם אותם לאומות המערב. במכתבים שנכתבו אל המלך, הבישופים ואצילי ספרד, הוא הסביר מה עשתה המועצה, והוא קרא לבישופים להישמע לצווים שלה.

במהלך המועצה, הונוריוס הראשון הוחרם בשל דעותיו על מחלוקת המונותליטיזם וסובלנותו כלפי כפירה. לאו התאמץ מאוד להבהיר כי החרים אותו לא מפני שלימד כפירה, אלא מפני שהוא לא היה פעיל מספיק להתנגד לה. בהתאם למנדט האפיפיורי התקיים סינוד בטולדו (684), שבו התקבלו החלטות ועידת קונסטנטינופול השלישית.

בשלב זה, לאו שם קץ לניסיונותיהם של הארכיבישופים של רוונה להתרחק משליטת הבישוף של רומא, אך גם ביטל את המס שהיה נוהג לשלם להם כאשר קיבלו את הפליום. כמו כן, בתגובה לכאורה על פשיטות הלומברדים, לאו העביר את שרידיהם של מספר קדושים מקטקומבות לכנסיות בתוך חומות העיר. הוא הקדיש שתי כנסיות, סנט פול וסט. סבסטיאן וג'ורג'. לאו גם תיקן מחדש את המזמור הגרגוריאני והלחין כמה מזמורים קדושים לשירות האל.

## קישורים חיצוניים

* 

## הערות שוליים

קטגוריה:אפיפיורים איטלקים
קטגוריה:אפיפיורים יוונים
קטגוריה:אפיפיורים
קטגוריה:אפיפיורים במאה ה-7
קטגוריה:ילידי 611
קטגוריה:נפטרים ב-683
לוטונג כסוף

**לוטונג כסוף** (שם מדעי: *Trachypithecus cristatus*) הוא מין של קוף מהסוג לוטונג שבמשפחה קופים בעלי זנב המצוי ביערות דרום-מזרח אסיה. תפוצתו בחצי האי המלאי, סומטרה, בורנאו ועוד כמה איים באינדונזיה. התפוצה שלו ברחבי ביצות מנגרובים, חופים טרופיים וביערות הגשם של תפוצתו, אך אזור זה נמצא באיום וכך גם הקוף.
## מאפיינים
הלוטונג מגיע לאורך 46–51 ס"מ בנקבות ו-67–75 ס"מ בזכרים ומשקלו 5.7 ק"ג בנקבות ו-6.6 ק"ג בזכרים. לעומת מיני לנגור אחרים הוא חסר סימנים בהירים על פניו והפרווה שלו חומה עד שחורה עם גוון כסוף ממנו קיבל את שמו. הראש בעל ציצו לחיים ארוכות שלעיתים מסתירות את האוזניים וציצה מעל הראש המסתיימות בשערות לבנות. הקופים הקטנים בעלי פרווה כתומה-לבנה המקלה על זיהוים לביטחונם. לקוף זנב ארוך וגמיש העוזר מעט לאחוז בענפים והוא בעל אצבעות ארוכות לאחיזה בענפים.

הלוטונג ניזון באופן כמעט בלעדי מעלים והוא בעל מספר מדורים בקיבה כדי לעכל את התאית, מה שהופך אותו למותאם לאכילת עלים הרבה מרוב הקופים והוא מותאם לתזונה על עלים קשים. 9% מהתזונה הוא משלים מאכילת פירות, פרחים ומיני זרעים.

הלוטונג עצמו עלול להיטרף בידי טיגריסים, נמרים, דולים, נחשים גדולים כמו הפיתון וכן מעופות דורסים. הבינטורונג, מיני גחניים וטורפים נוספים מסוכנים עבור הצעירים. עם זאת רוב זמנם הם נשמרים בידי המשפחה השומרת עליהם היטב.

## תת-מינים
* *Trachypithecus cristatus cristatus*
* *Trachypithecus cristatus selangorensis*

## קישורים חיצוניים

## הערות שוליים

קטגוריה:טקסונים שתוארו בידי סטמפורד ראפלס
קטגוריה:קולובים
קטגוריה:ברוניי: יונקים
קטגוריה:סומטרה: יונקים
קטגוריה:בורנאו: יונקים
קטגוריה:בעלי חיים שתוארו ב-1821
קטגוריה:יונקים ביערות הגשם של דרום-מזרח אסיה
בנדיקטוס השני

**האפיפיור בנדיקטוס השני** (בלטינית: **Benedictus II**; 625 – 8 במאי 685) היה האפיפיור מ-26 ביוני 684 עד מותו. יום חגו של האפיפיור בנדיקטוס השני הוא 7 במאי.

## ביוגרפיה
בנדיקטוס נולד ברומא בשנת 635. ייתכן שהוא היה חבר במשפחת סאוולי, אם כי זה לא בטוח. בצעירותו הוא נשלח *לקנטורום שולה*, והתבלט ביודעו את כתבי הקודש ועל ידי שירותו.

הבישופים של רומא נבחרו על ידי הכמורה ואנשי רומא, על פי הנוהג באותם זמנים: הקיסרים הנוצרים היו ראשי העם, ולכן נדרשה הסכמתם לבחירה. אבל בשל היותם מתגוררים במזרח, מצב זה הפיק עיכובים ממושכים ומספר רב של אי-נוחות. אף שנבחר בשנת 683, הוא לא הוכתר עד לשנת 684, בשל המתנתו לאישורו של הקיסר קונסטנטינוס הרביעי. על פי *ה"דיאורנוס ליבר"*, הוא השיג מן הקיסר צו אשר ביטל לחלוטין אישורים אימפריאליים או נתן להם אפשרות להשגה מהאקסרכיה של רוונה. בנדיקטוס אימץ באופן סמלי את שני בניו של קונסטנטינוס, יוסטיניאנוס והרקליוס.

כדי לעזור לדכא את המונותליטיזם, הוא השתדל להשיג את החתימות של הבישופים של היספניה לפסיקות של ועידת קונסטנטינופול השלישית של 680/1, ולהביא את ההכנעה לצווי מקאריוס, הבישוף המודח של אנטיוכיה.

שחזור של כנסיות רבות ברומא מיוחס לשלטונו של בנדיקטוס שנמשך פחות משנה. לאחר ששלט 11 חודשים, מת האפיפיור בנדיקטוס השני ב-8 במאי 685 ונקבר בסנט פטרוס.

## קישורים חיצוניים

* 

## הערות שוליים

קטגוריה:אפיפיורים
קטגוריה:אפיפיורים במאה ה-7
קטגוריה:ילידי 635
קטגוריה:נפטרים ב-685
יוחנן החמישי (אפיפיור)

**האפיפיור יוחנן החמישי** (בלטינית: **Ioannes V**; 635 – 2 באוגוסט 686) היה האפיפיור מ-23 ביולי 685 עד מותו בשנת 686. הוא היה האפיפיור הראשון של האפיפיורות הביזנטית שהוכתר ללא הסכמתו המוקדמת של הקיסר הביזנטי, והשני בשורה של עשרה אפיפיורים רצופים ממוצא מזרחי. האפיפיורות שלו התבטאה בפיוס בין העיר רומא לבין האימפריה.

## ביוגרפיה
יוחנן נולד באנטיוכיה, בשנת 635.

בגלל הידע שלו ביוונית, הוא מונה לנציג האפיפיור לוועידת קונסטנטינופול השלישית בשנת 680.

יוחנן החמישי היה האפיפיור הראשון של האפיפיורות הביזנטית שהוכתר ללא אישור ישיר של הקיסר הביזנטי. קונסטנטינוס הרביעי סיים את הדרישה במהלך שלטונו של האפיפיור בנדיקטוס השני, קודמו של יוחנן, בתנאי ש"האחד שנבחר ל'אפיפיור' עשוי להיות מוסמך מרגע זה וללא דיחוי". בשובו ל"פרקטיקה העתיקה ", נבחר יוחנן החמישי לאפיפיור על ידי האוכלוסייה הכללית של רומא. הוא נבחר ביולי 685 קונסטנטינוס הרביעי היה בטוח שהאוכלוסייה והכמורה של רומא היו מזרחיים למדי, ואכן, עשרת האפיפיורים הבאים היו ממוצא מזרחי.

האפיפיורות של יוחנן החמישי ראתה המשך של שיפור היחסים עם ביזנטיון. הקיסר הפחית במידה ניכרת את המיסים על נציגי האפיפיור בסיציליה וקלבריה וביטל מיסים אחרים, כגון מס על תבואה ששולם רק בשנים האחרונות. מכתב מיוסטיניאנוס השני הבטיח ליוחנן החמישי כי "סינוד של פקידים בכירים אזרחיים וכנסייתיים", כולל *[[אפוקריסיאריוס]]* והצבא הביזנטי, קרא וחתם את נוסח המועצה השלישית של קונסטנטינופול, כדי למנוע כל שינוי בה קנוני. המכתב הופנה אל "יוחנן האפיפיור של העיר רומא", שנכתב בזמן שהקיסר האמין כי האפיפיור עדיין חי, אבל התקבל על ידי מחליפו, האפיפיור קונון.

כמו קודמיו, יוחנן החמישי היה נדיב כלפי הדיוקסיה של רומא, וחילק 1900 סולידוס לעניים, עבור "כל הכמורה, ונזירי הדיוקסיה"*. *

לאחר תקופת שלטון של קצת יותר משנה, מת יוחנן במיטתו, וקונון נבחר במקומו.

## קישורים חיצוניים

* 

## הערות שוליים

קטגוריה:סורים
קטגוריה:אפיפיורים
קטגוריה:אפיפיורים במאה ה-7
קטגוריה:ילידי 635
קטגוריה:נפטרים ב-686
קונגר אפור

**קונגר אפור** (שם מדעי: *Conger cinereus*) הוא מין של דג ממשפחת הקונגריים שבסדרת הצלופחאים המצוי בימים הרודים הטרופיים של האזור האינדו-פסיפי ממזרח אפריקה וים סוף לרבות מפרץ אילת עד לאיי מרקיז, אי הפסחא צפונה עד לאיי בונין ודרום יפן ודרומה עד לצפון אוסטרליה ואי הלורד האו. הוא מצוי בסביבות של חוליות סמוך לכרי אצות, לגונות, מנגרובים ושוניות.

קונגר זה מגיע לאורך של 50–140 ס"מ, קטן יותר מקרובו - הקונגר האירופי. צבעו אפור מפוספס עם סנפירי חזה בהירים וקצוות כהים. הזנב ארוך ורחב והראש קטן עם לסת גדולה הבולטת מעבר לתחום העיניים, מה שמאפשר לצלופח לבלוע טרף גדול. הצלופחים הצעירים קטנים יותר מהוריהם.

הוא ניזון מדגים וסרטנים שהוא חוטף בלסתותיו ממארב.

## קישורים חיצוניים

## הערות שוליים

קטגוריה:בעלי חיים שתוארו ב-1830
קטגוריה:טקסונים שתוארו בידי אדוארד ראפל
קטגוריה:קונגריים
קטגוריה:דגים במפרץ אילת
קטגוריה:דגי ים במזרח אפריקה
קטגוריה:דגי ים בצפון אוסטרליה
מרמיטת ההימלאיה

**מרמיטת ההימלאיה** (שם מדעי: *Marmota himalayana*) היא מין של מכרסם מסוג מרמיטה החיה בהרי ההימלאיה וברמת טיבט שבמרכז אסיה.
## מאפיינים
מרמיטה זו היא קרובתם של הסנאים והטמיאס למשפחת הסנאיים, אך היא גדולה יותר ומבלה במחילות באדמה ולא מטפסת על העצים. היא מגיעה לגודל הקרוב לחתול, באורך 40–80 סנטימטר ומשקל של עד 9 ק"ג, מה שהופך אותה לאחת מהגדולות שבסנאים. היא בעלת פרווה עבה בצבע חום-כהה עם פלג גוף עליון, עורף וכיפת ראש שחורים ופנים צהובות. האף שלה גדול ושחור וכך גם השפתיים והכפות חזקות ומצוידות להתחפר באדמה במהירות.

המרמיטה מצויה בטבע באזורי ההר ההימלאים בגובה 3,500-5,200 מטר מהקרקע באזור שבין צפון הודו, צפון פקיסטן, נפאל, בהוטן ובסין במחוזות: שינג'יאנג, יונאן, סצ'ואן, מחוז טיבט, גאנסו וצ'ינגהאי.

המרמיטות חיות בקבוצות משפחתיות הרועות בעמקים בעומק 2–10 מטרים באדמה, שם הם ישנים שנת חורף ובקיץ הם מתעוררים וניזונים מצמחיית הכר ההררית. הם ניזונים ממיני דגניים, צמחי כריך ומפרחים שונים, בעיקר ממשפחת המורכבים. הטורפים העיקריים שלהם הם עופות דורסים ונמר השלג.

### תת-מינים
* *Marmota himalayana himalayana*
* *Marmota himalayana robusta*

המין מרמיטת בובק (*Marmota bobak*) נחשב לעיתים לתת-מין של מרמיטת ההימלאיה אך הופרד לאחרונה.

## קישורים חיצוניים

## הערות שוליים

קטגוריה:בעלי חיים שתוארו ב-1841
קטגוריה:טקסונים שתוארו בידי בריאן הוטון הודג'סון
קטגוריה:סנאיי קרקע
קטגוריה:סין: יונקים
קטגוריה:נפאל: יונקים
קטגוריה:ההימלאיה: בעלי חיים
פאבל פרילוצ'ני

**פאבל ואלרייביץ' פרילוצ'ני** (; נולד ב-5 בנובמבר 1987) הוא שחקן קולנוע ותיאטרון רוסי.

## ביוגרפיה
פאבל נולד בשימקנט שבקזחסטן. אמו הייתה צלמת ואביו מאמן אגרוף. את ילדותו העביר בכוריאוגרפיה ואגרוף. למד בבית הספר לתיאטרון בנובוסיבירסק, רוסיה.

בגיל 17 עבר למוסקבה והתקבל לאקדמיה הרוסית לאומנות התיאטרון, אך בשל טעות בניירת הוא לא היה ברשימת המועמדים לאקדמיה ובמקום להמתין לכך שהטעות תתוקן הוא החליט לנסות את מזלו בבית הספר המוסקבאי לאומנות התיאטרון ולמד שם במשך שנתיים. מאוחר יותר סיים את לימודיו במכון GITIS.

מיד לאחר שהשלים את לימודיו הוא התקבל לעבודה בתיאטרון הדרמה המוסקבאי במלאיה ברונאיה ועבד גם בתיאטרון הדרמה על שם פושקין ובבית בולגאקוב.

## קריירה
סרטו הראשון היה מכורים למשחק משנת 2009 כשגילם את "דוק" והוא ככב גם בסרט ההמשך מכורים למשחק 2.

ב-2012 גילם את הדמות הראשית בסרט ההמשך לעולם אפל, עולם אפל: המאזן.

ב-2014 כיכב בסדרת הטלוויזיה "מז'ור" כאיגור סוקולובסקי, ילד מפונק שנאלץ לעבוד במשטרה. סדרה זו העניקה לו תהילה ברוסיה. 

בשנת 2019 שיחק סרט הדרמה ההיסטורי "ברית ההצלה" בתפקיד אחד מהמורדים על רקע אירועי מרד הדקבריסטים וגילם את אותה דמות גם בסדרת הטלוויזיה "ברית ההצלה: זמן הזעם" משנת 2022. 

בשנת 2021 גילם את מיכאיל דביאטאייב בסרטו של טימור בקממבטוב, "דביאטאייב".

## חייו האישיים
ב-2009 ניהל רומן קצר עם ניקי ריד. ב-2011 נישא לשחקנית אגאטה מוצנייצה. לשניים בן ובת. בפברואר 2020 החליטו השניים להתגרש.

## פילמוגרפיה נבחרת
### קולנוע
* מכורים למשחק (2009)
* *Skipped Parts* (2010)
* גבולות (2016)
* אהבה עם מוגבלות (2017)
* גבול (2018)
* ברית ההצלה (2019)
* שביט האלי (2020)
* מז'ור: הסרט (2020)
* צל הכוכבים (2020)
* דביאטאייב (2021)
* כלבים באופרה (2023) – דיבוב
* חתול במוזיאון (2023) - דיבוב 
### טלוויזיה
* מז'ור (2014 - 2022)
* העיר החשאית
* חייו והרפתקאותיו של מישקה יאפונצ'יק
* הפשע (2017)
* בכלוב (2019 - 2021)
* קווסט
* רפאים
* ברית ההצלה: זמן הזעם (2022)

## קישורים חיצוניים

* פאבל פרילוצ'ני באתר רוסיה-1

## הערות שוליים

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:רוסים שנולדו ב-1987